# I Got Dem Ol' Kozmic Blues Again Mama!

I Got Dem Ol' Kozmic Blues Again Mama! és l’àlbum debut en solitari de la cantant nord-americana Janis Joplin, publicat al 1969.
Aquest va ser el primer disc que Joplin va gravar després de deixar la seva antiga banda, Big Brother and the Holding Company, i l’únic en solitari que va publicar en vida.
L’àlbum va ser publicat l’onze de setembre de 1969 i va assolir l'estatus de disc d’or (500.000 còpies venudes) abans dels tres mesos posteriors al seu llançament. Va arribar a la posició 5 a la llista Billboard 200, mantenint-se en ella un total de 28 setmanes.

## Enregistrament

L'enregistrament es va dur a terme durant l'estiu del 1969, i en ell Joplin va comptar amb l’ajuda de Sam Andrew, company i guitarrista a Big Brother, i de la seva nova banda d’acompanyament, Kozmic Blues Band, majoritàriament formada per músics d’estudi. Aquesta també incloïa una secció de vent, quelcom inèdit en la seva carrera.
Amb aquests canvis i seguint les seves influències de R&B, el disc va tenir un enfocament mes orientat cap al blues i el soul, que no pas cap al rock psicodèlic dels seus anteriors treballs.
Quatre de les vuit cançons que componen l’àlbum són versions que van escollir Joplin i el productor Gabriel Mekler, entre elles «Try (Just A Little Bit Harder)» i «To Love Somebody», dels Bee Gees. Altres dues van ser escrites per Nick Gravenites, reconegut compositor i cantant de blues, expressament per a l’àlbum, com «Work Me, Lord». Les dues restants son composicions de Joplin en solitari, «One Good Man», i juntament amb Mekler, «Kozmic Blues».

## Personal

* Janis Joplin – veu
* Kozmic Blues Band
** Sam Andrew – guitarra, veu de fons
** Gabriel Mekler – teclats
** Richard Kermode – teclats
** Brad Campbell – baix
** Maury Baker – bateria
** Lonie Castille – bateria
** Cornelius “Snooky” Flowers – saxòfon baríton, veu de fons
** Terry Clements – saxòfon tenor
** Luis Gasca – trompeta

### Producció

* Producció – Gabriel Mekler
* Enginyeria – Sy Mitchell, Jerry Hochman, Alex Kazanegras
* Fotografia (portada) – Bruce Steinberg
* Lletres de la portada – Robert Crumb
* Fotografia (contraportada) – Michael Friedman, Richard DiLello, Fred Lombardi

## Llistes

| Llista (1969) | Posició |
| Billboard 200 | 5 |
| País | Certificació | Unitats venudes |
| Estats Units (RIAA) | Platí | 1.000.000^ |
| ^ Indica vendes basades només en la certificació. |||

## Referències

* ↑ Unterberger, Richie. "Janis Joplin: I Got Dem Ol' Kozmic Blues Again Mama! > Review" a Allmusic
* ↑ Christgau, Robert. «Janis Joplin». robertchristgau.com.
* ↑ Leimbacher, Ed; Burks, John «Janis Joplin: I Got Dem Ol' Kozmic Blues Again Mama!». Rolling Stone. Straight Arrow Publishers, Inc. [San Francisco], 45, 01-11-1969, pàg. 40. Arxivat de l'original el 16 de juny 2012 [Consulta: 19 març 2022].
* ↑ «About the Awards» (en anglès americà). [Consulta: 19 març 2022].
* 1 2 «Gold & Platinum» (en anglès americà). [Consulta: 19 març 2022].
* 1 2 «Janis Joplin» (en anglès americà). [Consulta: 19 març 2022].
* ↑ «I Got Dem Ol' Kozmic Blues Again Mama! - Janis Joplin | Songs, Reviews, Credits | AllMusic» (en anglès). [Consulta: 19 març 2022].
* ↑ Gallucci, Michael GallucciMichael. «Revisiting Janis Joplin's 'I Got Dem Ol' Kozmic Blues Again Mama!» (en anglès). [Consulta: 19 març 2022].
* ↑ «Bio – Nick Gravenites» (en anglès americà). Arxivat de l'original el 2018-07-25. [Consulta: 19 març 2022].
* ↑ «Nick Gravenites Biography, Songs, & Albums» (en anglès). [Consulta: 19 març 2022].